ನಾನು ಸ್ಮೋಕ್ ಮಾಡ್ತೀನಿ, ಅದರಲ್ಲಿ ತಪ್ಪೇನಿದೆ? ಬಿಗ್ ಬಾಸ್‌ನಲ್ಲಿ ಸೋನು ಗೌಡ ಬೋಲ್ಡ್ ಮಾತು

ಕನ್ನಡಿಗರು ಕಾತರದಿಂದ ಕಾಯುತ್ತಿರುವ ಶೋ ಬಿಗ್ ಬಾಸ್ ಓಟಿಟಿ ಈಗಾಗಲೇ ಶುರುವಾಗಿ, ಸಖತ್ ಸೌಂಡ್ ಮಾಡ್ತಿದೆ. ಕಿರುತೆರೆ, ಸಿನಿಮಾ, ಸೋಷಿಯಲ್ ಮೀಡಿಯಾ ಸ್ಟಾರ್ಸ್ ಹೀಗೆ ಬಹುಮುಖ ಪ್ರತಿಭೆಗಳು ಶೋನಲ್ಲಿ ಸಾಥ್ ನೀಡಿದ್ದಾರೆ. ಇದೀಗ ಸೋಷಿಯಲ್ ಮೀಡಿಯಾ ಸೆನ್ಸೇಷನ್ ಸೋನು ಗೌಡ ಕೂಡ ಭಾಗಿಯಾಗಿದ್ದು, ಇವರ ಬೋಲ್ಡ್ ಮಾತು ಸಖತ್ ಸದ್ದು ಮಾಡ್ತಿದೆ.

ದೊಡ್ಮನೆ ಶೋ ಬಿಗ್ ಬಾಸ್ ಒಟಿಟಿ ಕಾಯುವಿಕೆ ತೆರೆ ಬಿದ್ದಿದೆ. ಯಾರೆಲ್ಲ ಈ ಕಾರ್ಯಕ್ರಮದ ಭಾಗವಾಗುತ್ತಾರೆ ಎಂಬುದು ಈಗಾಗಲೇ ರಿವೀಲ್ ಆಗಿ ಒಳ್ಳೆಯ ರೀಚ್ ಪಡೆಯುತ್ತಿದೆ. ಇನ್ನು ಟಿಕ್ ಟಾಕ್, ರೀಲ್ಸ್ ಮೂಲಕ 7 ಲಕ್ಷಕ್ಕೂ ಅಧಿಕ ಫಾಲೋವರ್ಸ್ ಹೊಂದಿರುವ ಸೋನು ಈಗ ಬಿಗ್ ಬಾಸ್ ಸ್ಪರ್ಧಿ ಆಗಿ, ಕಾಣಿಸಿಕೊಳ್ತಿದ್ದಾರೆ. ಈಕೆ ಸ್ಪರ್ಧಿಯಾಗಿ ಭಾಗಿಯಾದ ಬಹಳಷ್ಟು ನೆಗೆಟಿವ್ ಕಾಮೆಂಟ್ ಹರಿದು ಬಂದಿತ್ತು. ಈ ಬೆನ್ನಲ್ಲೇ ಸೋನು ಬೋಲ್ಡ್ ಮಾತು ಸೋಷಿಯಲ್ ಮೀಡಿಯಾದಲ್ಲಿ ಸಂಚಲನ ಮೂಡಿಸಿದೆ. ನಾನು ಸ್ಮೋಕ್ ಮಾಡ್ತೀನಿ, ಅದರಲ್ಲಿ ತಪ್ಪೇನಿದೆ? ಬಿಗ್ ಬಾಸ್‌ನಲ್ಲಿ ಮಾತನಾಡಿದ್ದಾರೆ. ಇದನ್ನೂ ಓದಿ:ದೊಡ್ಮನೆಯಲ್ಲಿ ಉಳಿವವರ ಅಂತಿಮ ಪಟ್ಟಿ: ಏನ್ ಆಟ ಆಡಿಸ್ತಾನ್ರಿ ಈ ಬಿಗ್ ಬಾಸ್

ಬಿಗ್ ಬಾಸ್ ಮನೆಯಲ್ಲಿ ಸ್ಮೋಕ್ ಮಾಡುವ ವಿಚಾರ ಬಂತು. ನಟ ರೂಪೇಶ್ ಶೆಟ್ಟಿ ನಾನು ಸ್ಮೋಕ್ ಮಾಡಲ್ಲ ಅಂದರು. ಅದಕ್ಕೆ ಸೋನು, ಸ್ಮೋಕ್ ಮಾಡುವುದಿಲ್ಲವಾ? ನಾನು ಮಾಡ್ತೀನಿ ಎಂದರು. `ಸಿಗರೇಟ್ ಸೇದುತ್ತೀರಾ’ ಎಂದು ಅಚ್ಚರಿಯಿಂದ ರೂಪೇಶ್ ಕೇಳಿದ್ದಾರೆ. ಹೌದು, ನಾನು ಸ್ಮೋಕ್ ಮಾಡ್ತೀನಿ, ನಾನು ಕುಡಿಯುತ್ತೀನಿ ಅದರಲ್ಲಿ ತಪ್ಪೇನಿದೆ ಎಂದು ನೇರವಾಗಿ ರೂಪೇಶ್‌ಗೆ ಪ್ರಶ್ನಿಸಿದ್ದಾರೆ. ಸೋನು ಅವರ ಈ ಬೋಲ್ಡ್ ಮಾತು ಸಾಮಾಜಿಕ ಜಾಲತಾಣದಲ್ಲಿ ಈಗ ಚರ್ಚೆಗೆ ಗ್ರಾಸವಾಗಿದೆ.

Live Tv
[brid partner=56869869 player=32851 video=960834 autoplay=true]